**ΣΥΛΛΟΓΟΣ ΣΥΝΤΑΞΙΟ ΥΧΩΝ ΥΠΑΛΛΗΛΩ Ν ΙΚΑ**

# ΤΡΙΗΜΕΡΗ ΕΚΔΡΟΜΗ ΣΤΗ ΣΙΦΝ Ο

**20 – 22 Απρ ιλίου 2019**

**1η ημέρα:** Αναχώρηση στις 05:30 το πρωί 20/04/19 ημέρα Σάββατο από το Πεδίον του Άρεως με το πούλμαν για το λιμάνι του Πειραιά, επιβίβαση στο πλοίο και μετάβαση στη Σίφνο. Άφιξη στο λιμάνι της Σίφνου, τις Καμάρες. Πρώτη γνωριμία με το νησί και επίσκεψη στην **Παναγιά του Βουνού** ανενεργό μοναστήρι κτισμένο το 1813. Aν προχωρήσουμε λίγο παρακάτω θα απολαύσουμε μια πανέμορφη εικόνα, την πανοραμική θέα του όρμου του Πλατύ Γιαλού, μιας ατέλειωτης παραλίας έξι ολόκληρων χιλιομέτρων, και το απέραντο γαλάζιο του Αιγαίου.

Επόμενος προορισμός το ξενοδοχείο μας, τακτοποίηση στα δωμάτια και διαθέσιμος χρόνος για το γεύμα και ξεκούραση. Νωρίς το απόγευμα μεταφορά και ξενάγηση στην όμορφη **Απολλωνία**, την πρωτεύουσα και το διοικητικό κέντρο του νησιού όπου θα έχουμε την ευκαιρία να επισκεφθούμε το **Μουσείο Λαογραφίας και Λαϊκής Τέχνης Σίφνου** το οποίο περιλαμβάνει εκθέματα από την παραδοσιακή ζωή του νησιού, όπως αγροτικά εργαλεία, είδη οικιακής χρήσης, τοπικές ενδυμασίες κ.λ.π. Στη συνέχεια θα γίνει επίσκεψη σε μία από τις πιο αξιοσημείωτες εκκλησίες της Σίφνου την **Παναγία την Ουρανοφόρα** όπου το εσωτερικό του Ναού κοσμούν σπάνιες εικόνες και ένα μοναδικό επιχρυσωμένο τέμπλο ενώ στο προαύλιο δεσπόζει ένα εξαιρετικό καμπαναριό. Μετά την ξενάγηση θα δοθεί ελεύθερος χρόνος για δείπνο. Επιστροφή στο ξενοδοχείο και διανυκτέρευση.

**2η ημέρα:** Μετά το πρωινό αναχώρηση για την εκδρομή μας με πρώτη στάση το **Κάστρο** που βρίσκεται στην κορυφή ενός πετρώδους υψιπέδου με απόκρημνες βουνοπλαγιές και μοναδική πανοραμική θέα στη θάλασσα αλλά και τα γύρω νησιά. Το χωριό του Κάστρου ήταν πρωτεύουσα του νησιού μέχρι το 1836 και αποτέλεσε σημαντική τοποθεσία καθ’ όλη την ιστορική πορεία του. Θα περπατήσουμε μέσα στα πανέμορφα σοκάκια του Κάστρου (το χωριό είναι μόνο για πεζούς) και θα επισκεφθούμε και το τοπικό **αρχαιολογικό μουσείο** με ευρήματα αποκλειστικά από την περιοχή του **Κάστρου**.

Τελειώνοντας την εξερεύνησή μας στο Κάστρο θα βρεθούμε στον πιο σημαντικό αρχαιολογικό χώρο της Σίφνου: την **Ακρόπολη**. Η Ακρόπολη, η οποία βρίσκεται στην κορυφή του ενός λόφου, του «Κάστρου του Άι-Δρια», στέκεται μέχρι σήμερα στο δρόμο από την Απολλωνία στο Bαθύ. Κτισμένη γύρω στο 13ο αιώνα π.Χ. η Ακρόπολη κατοικείτο μέχρι τον 4ο αιώνα π.Χ. Ένα μικρό, αλλά πλούσιο, **μουσείο** βρίσκεται **εντός του αρχαιολογικού χώρου**, γεμάτο με πολλά και διαφορετικά αντικείμενα που βρέθηκαν σε πρόσφατες ανασκαφές. Η Ακρόπολη της Σίφνου είναι η καλύτερα διατηρημένη Μυκηναϊκή οχυρωματική θέση σε ολόκληρο το σύμπλεγμα των Κυκλάδων. Κοντά στον αρχαιολογικό χώρο βρίσκεται και η πανέμορφη εκκλησία του Αγίου Ανδρέα, με μοναδική θέα στο Αιγαίο.

Τέλος, μετά την ολοκλήρωση του προγράμματος θα έχουμε το γεύμα μας και επιστροφή στο ξενοδοχείο για ξεκούραση. Νωρίς το απόγευμα και μιας και η Σίφνος είναι ένα νησί ξακουστό για την παραδοσιακή **τέχνη** παραγωγής κεραμικών θα μπορέσουμε να επωφεληθούμε της ευκαιρίας και να παρακολουθήσουμε μια επίδειξη παραγωγής **κεραμικών** από έναν από τους πιο φημισμένους αγγειοπλάστες της περιοχής.

Αργότερα θα επισκεφτούμε τον γραφικό **Αρτεμώνα**, το παραδοσιακό αυτό χωριό, σχεδόν ανέγγιχτο από την μοντέρνα ζωή όπου θα δούμε την παλιά αριστοκρατική γειτονιά και θα θαυμάσουμε τις νεοκλασικές επαύλεις, κτισμένες πάνω από 200 χρόνια, βαμμένες με παραδοσιακά Κυκλαδικά μοτίβα. Κατά τη διάρκεια της επίσκεψης στον Αρτεμώνα μπορείτε να απολαύσετε το δείπνο σας στη γραφική πλατεία του χωριού. Επιστροφή στο ξενοδοχείο και διανυκτέρευση.

**3η ημέρα:** Μετά το πρωινό αναχώρηση με τις βαλίτσες από το ξενοδοχείο με προορισμό το φημισμένο μοναστήρι της **Παναγιάς της Χρυσοπηγής**, ένα πολύ σημαντικό αξιοθέατο του νησιού. Μετά από την επίσκεψή μας στο μοναστήρι θα επισκεφτούμε την **Ιερά Μονή Βρύσης** Σίφνου ή Βρυσιανής στεγάζεται το Μουσείο **Εκκλησιαστικής Τέχνης**. Στον χώρο της Μονής προϋπήρχε η εκκλησία της Θεοτόκου, ενώ το τέμπλο της εκκλησίας είναι ξυλόγλυπτο με αξιόλογες εικόνες και χρονολογείται γύρω στο 1750. Στα εκθέματα του μουσείου περιλαμβάνονται χειρόγραφα με λειτουργίες, Ευαγγέλια, Λειψανοθήκες, Ιερά σκεύη και Άμφια καθώς και το κεντητό φελόνι της Κασσιανής. Αφήνουμε το Νότιο τμήμα του νησιού και κατευθυνόμαστε με πορεία προς τα βόρεια στην **Χερρόνησο**, ένα πανέμορφο μικρό ψαροχώρι, όπου θα έχετε τον χρόνο να απολαύσετε τον καφέ σας δίπλα στη θάλασσα. Εν συνεχεία αναχώρηση για το λιμάνι της **Σίφνου**, τις Καμάρες, οπού θα υπάρχει χρόνος για γεύμα, βόλτα και αγορές στα τοπικά μαγαζιά. Επιβίβαση στο πλοίο και μετάβαση στον **Πειραιά.**

Την Κυριακή πρωί 21/04 όσοι επιθυμούν θα παρακολουθήσουν την πρωινή λειτουργία στην εκκλησία που θα έχει λειτουργία στο νησί .

Οι ανωτέρω επισκέψεις ενδέχεται να πραγματοποιηθούν με διαφορετική σειρά, χωρίς να παραληφθεί κάτι.

**Τιμή συμμετοχής κατ’ άτομο σε δίκλινο**: 200,00 €

**Επιβάρυνση μονόκλινου**: 50 €

## ΠΕΡΙΛΑΜΒΑΝΟΝΤΑΙ:

* Εισιτήρια πλοίου Πειραιάς – Σίφνος – Πειραιάς, σε αριθμημένες θέσεις
* 2 διανυκτερεύσεις με πρωινό στο Ξενοδοχείο Benaki και 2 γεύματα ή δείπνα (δεν περιλαμβάνει ποτά)
* Μεταφορές και περιηγήσεις με πούλμαν
* Ξεναγήσεις βάση προγράμματος με τοπικό ξεναγό
* ΦΠΑ
* Ασφάλεια αστικής ευθύνης

## ΔΕΝ ΠΕΡΙΛΑΜΒΑΝΟΝΤΑΙ:

* + Είσοδοι σε μουσεία και αρχαιολογικούς χώρους
  + Φιλοδωρήματα
  + Φαγητά και ποτά εκτός της ημιδιατροφής
  + Ο φόρος διαμονής αξίας 1,5€ το δωμάτιο ημερησίως
  + Ότι δεν αναφέρεται στο παραπάνω πρόγραμμα

**Αναχωρήσεις Πλοίων**

20/04 Zante Ferries/ Αδαμάντιος Κοραής στις 07:00 ώρα , αναχώρηση από Πειραιά από την Πύλη Ε9

22/04 Aegean /Speed runner στις 15:20 ώρα, αναχώρηση από Καμάρες Σίφνου και άφιξη στον Πειραιά στην Πύλη Ε7. Τα Μέλη του Συλλόγου θα έχουν αριθμημένες θέσεις εντός των πλοίων, το πούλμαν θα σας συνοδεύει στην εκδρομή . Τα εισιτήρια θα τα παραλάβετε μέσα στο πούλμαν, πριν την αποβίβαση.

**Τρόπος πληρωμής**

Στα γραφεία του Συλλόγου ή δια μέσου Τράπεζας Προκαταβολή έως 22/03/19, ποσόν 100,00€ ανά άτομο Εξόφληση έως 12/04/19 το υπόλοιπο ποσόν.

**Λογ/μοι Τράπεζας Miles Away Travel**

Όσοι από τα Μέλη επιθυμούν να πραγματοποιήσουν την πληρωμή δια μέσου Τραπεζικού λογαριασμού, παρακάτω θα δείτε τους αριθμούς , παρακαλούμε απ αρ αί τητο σ την αι τι ολ ο γί α να αναφέρεται όπως το δείγμα

**«Επίθ ετ ο, Ό ν ομα /Σίφ νος»** .

Επωνυμία Δικαιούχου Μαρία Καπίτη

**Τράπεζα ΠΕΙΡΑΙΩΣ**

Αριθμός λογαριασμού 5069082820262 IBAN GR7701720690005069082820262

**Τράπεζα ΕΘΝΙΚΗ**

Αριθμός λογαριασμού 04400161289 IBAN GR8901100440000004400161289

**Τράπεζα Alpha**

Αριθμός λογαριασμού 106002002017360 IBAN GR5001401060106002002017360